ai4bharat/Pralekha huggingface dataset:
کامرس اور صنعت کی وزارتہ
مرکزی وزیر جناب پیوش گوئل نیشنل اسٹارٹ اپ ایڈوائزری کونسل کی 6ویں میٹنگ کی صدارت کریں گے
این ایس اے سی کی میٹنگ 11.03.2023 کو نئی دہلی میں ہوگی
جناب پیوش گوئل اسٹارٹ اپ انڈیا انویسٹر کنیکٹ پورٹل کا آغاز کریں گے
تجارت و صنعت، امور صارفین اور خوراک و عوامی نظام تقسیم اور ٹیکسٹائل کے مرکزی وزیر جناب پیوش گوئل 11 مارچ 2023 کو نئی دہلی میں نیشنل اسٹارٹ اپ ایڈوائزری کونسل  کی 6ویں میٹنگ کی صدارت کریں گے۔
انڈیا @ 2047 کے تھیم کے ساتھ، این ایس اے سی ہندوستانی اسٹارٹ اپ ایکو سسٹم کے ارتقاء کے لیے اہم معاملات پر غور کرے گا اور اہم موضوعات کا احاطہ کرے گا، جیسے کہ ٹیک لینڈ اسکیپ اور آگے کا راستہ، لاجسٹکس میں جدت، ہندوستان کو عالمی اسکل مارکیٹ بنانا، اینوویشن ہب، خواتین کی انٹرپرینیورشپ، گھریلو سرمائے کے لیے صلاحیت کی تعمیر، تھیمیٹک سیڈ فنڈز وغیرہ۔
توقع ہے کہ تجارت اور صنعت، امور صارفین و خوراک اور عوامی نظام تقسیم اور ٹیکسٹائل کے مرکزی وزیر اس میٹنگ میں اسٹارٹ اپ انڈیا انویسٹر کنیکٹ پورٹل کا آغاز کریں گے، جس کا تصور این ایس اے سی نے کیا ہے اور ڈی پی آئی آئی ٹی اور ایس آئی ڈی بی آئی کے تعاون سے تیار کیا گیا ہے۔
مرکزی حکومت نے ملک میں اختراعات اور اسٹارٹ اپس کے فروغ کے لیے ایک مضبوط ماحولیاتی نظام کی تعمیر کے لیے ضروری اقدامات پر حکومت کو مشورہ دینے کے لیے این ایس اے سی تشکیل دیا تھا، جس کے نتیجے میں پائیدار اقتصادی ترقی اور بڑے پیمانے پر روزگار کے مواقع پیدا ہوئے ہیں۔
این ایس اے سی میں متعلقہ وزارتوں، محکموں اور تنظیموں کے اراکین اور غیر سرکاری اراکین شامل ہیں، جو مختلف حصص داروں کی نمائندگی کرتے ہیں جیسے کہ کامیاب اسٹارٹ اپس کے بانی، ہندوستان میں کمپنیاں بنانے اور توسیع کرنے والے سابق فوجی، سرمایہ کاروں کے مفادات کی نمائندگی کرنے والے افراد، انکیوبیٹرز اور ایکسلریٹر، انجمنوں کے نمائندے اسٹارٹ اپس کے حصص دار اور انڈسٹری ایسوسی ایشنز کے نمائندے۔
این ایس اے سی اسٹارٹ اپ ایکو سسٹم کی توسیع کے لیے مداخلت کے شعبوں کی نشاندہی کرنے اور اسٹارٹ اپ انڈیا پہل کے تحت قومی پروگراموں کی سوچ اور فروغ میں اہم کردار ادا کر رہا ہے۔ پروگرام جیسے ایم اے اے آر جی، نیشنل مینٹورشپ پروگرام، انکیوبیٹر کیپیسٹی ڈیولپمنٹ پروگرام، ایڈوپشن آف نو آئی سی گرانڈ چیلنج، اسٹارٹ اپ چمپئنس 2.0 وغیرہ کچھ ایسے پروگرام ہیں جو این ایس اے سی کے ذریعے سوچے گئے اور انکیوبیٹ کیے گئے ہیں۔
این ایس اے سی کو ماحولیاتی نظام سے بھرپور شرکت کی توقع ہے جس میں جناب ایس رامن، چیئرمین اور ایم ڈی، ایس آئی ڈی بی آئی، ڈاکٹر چنتن ویشنو، مشن ڈائریکٹر، اٹل اینوویشن مشن، نیتی آیوگ اور چیئر، اسٹارٹ اپ 20 انگیجمنٹ گروپ، جناب پرشانت پرکاش، پارٹنر، ایکسل، محترمہ دیبجانی گھوش، صدر، ناسکوم، جناب ونیت اگروال، امیڈیٹ پاسٹ پریسیڈنٹ، ایسوچیم اور ایم ڈی، ٹی سی آئی ایل، محترمہ شردھا شرما، بانی، یور اسٹوری، جناب راجن آنندن، منیجنگ ڈائریکٹر، سیکویا انڈیا، جناب کنال اپادھیائے، شریک بانی، سی آئی آئی ای کمپنی، آئی آئی ایم احمد آباد، جناب دیپک گرگ، بانی، ریویگو، ڈاکٹر رینو سوروپ، سابق سکریٹری، ڈی بی ٹی، جناب منوج کوہلی، سابق سربراہ، سافٹ بینک انڈیا، جناب اجے چودھری، بانی- ایچ سی ایل، چیئرمین- ای پی آئی سی فاؤنڈیشن، جناب سنجیو بکھ چندانی، شریک بانی، انفو ایج، ڈاکٹر رمیش بائراپانینی، منیجنگ ڈائریکٹر، اینڈیا پارٹنرز اور دیگر کے نام شامل ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے منی پور میں 4,148کروڑ روپے کے 16قومی شاہراہوں کے پروجیکٹوں کا افتتاح کیا اور سنگ بنیاد رکھا
نئی دہلی،12؍جولائی2021:
سڑک ٹرانسپورٹ اور قومی شاہراہ کے مرکزی وزیر جناب نتن گڈکری نے آج منی پور میں 16قومی شاہراہوں کے پروجیکٹوں کا افتتاح کیا اور ان کا سنگ بنیاد رکھا۔ان پروجیکٹوں پر 4,148کروڑ روپے کی سرمایہ کاری ہوئی ہے اور اس میں کل 298کلومیٹر لمبائی کا احاطہ کیا گیا ہے۔ ان پروجیکٹوں سے منی پور کو ملک کی باقی ریاستوں اور پڑوسی ممالک کے ساتھ آل ویدر کنکٹی وٹی ملے گی۔ اس سے خطے میں زراعت ، صنعت اور سماجی و اقتصادی ترقی کو بڑھاوا ملے گا۔ان سے دور دراز کے علاقوں میں صحت دیکھ بھال اور ایمرجنسی خدمات کی سہولت بھی حاصل ہوگی اور روزگار کے ساتھ ساتھ خود روزگار کے مواقع بھی پیدا ہوں گے۔
امپھال میں پروجیکٹو ں کا افتتاح کرتے ہوئے جناب گڈکری نے کہا کہ ریاست کے لئے 5000کروڑ روپے کے منصوبوں کو بھی منظوری دی گئی ہے اور تفصیلی پروجیکٹ رپورٹ چھ ماہ کے اندر مکمل کرلی جائے گی اور ایک سال کی مدت میں کام شروع ہوجائے گا۔انہوں نے کہا کہ بھارت مالا مرحلہ IIکے تحت ریاست میں قومی شاہراہوں کی توسیع کی سفارش کی جائے گی۔انہوں نے کہا کہ وزیر اعظم شمال مشرقی خطے کو اعلیٰ سطح پر اولیت دے رہے ہیں اور سڑک بنیادی ڈھانچہ منی پور کی ترقی میں مدد گار ثابت ہوگا اور اسے سماجی و اقتصادی طورپر مضبوط بنائے گا۔ انہوں نے کہا پانی ، بجلی، ٹرانسپورٹ اور مواصلات صنعت کی ترقی ، روزگار کے مواقع پیدا کرنا اور غربت کے خاتمے کے لئے 4سب سے اہم چیزیں ہیں۔انہوں نے کہا کہ منی پور ایک بہت ہی خوبصورت ریاست ہے۔ یہاں سیاحت کے وسیع امکانات ہیں۔
جناب گڈکری نے مسائل کے حل اور پروجیکٹوں کو منصوبہ بند طریقے سے پورا کرنے کے لئے تمام اسٹیک ہولڈرز سے تعاون طلب کیا۔ انہوں نے کہا کہ تمام پروجیکٹوں کی تفصیل ویب سائٹ پر ڈالی جائے گی۔
سٹرک ٹرانسپورٹ اور شاہراہوں کی وزارت
دوارکا ایکسپریس وے جو بھارت میں پہلا ایلیویٹیڈ اربن ایکسپریس وے کے طور پر تیار کیا جا رہا ہے اور یہ 2023 میں کام کرنے لگے گا: جناب نتن گڈکری کا بیان
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ دوارکا ایکسپریس وے، جسے ہریانہ کے حصے میں ناردرن پیری فیرل روڈ بھی کہا جاتا ہے، کو بھارت میں پہلے ایلیویٹڈ اربن ایکسپریس وے کے طور پر تیار کیا جا رہا ہے۔
سلسلے وار ٹویٹس میں انہوں نے کہا کہ دوارکا ایکسپریس وے دہلی-گڑگاؤں ایکسپریس وے  اور تیڑھی ترچھی سڑکوں پر دباؤ کو کم کرے گا جس بنیادی طور پر مغربی دہلی کے مسافروں کو شدید ٹریفک بھیڑ کا سامنا کرنا پڑتا ہے۔ انہوں نے کہا کہ قومی شاہراہ ۔ 8 پر 50 فیصد-60 فیصد ٹریفک کو نئے ایکسپریس وے کی طرف موڑ دیا جائے گا، جس سے سوہنا روڈ، گولف کورس روڈ اور ایئر ایکسٹینشن کے لئے ٹریفک کی نقل و حرکت میں بہتری آئے گی۔ انہوں نے مزید کہا کہ 2023 میں ایک بار کام شروع ہوجانے کے بعد، اس سے دہلی-این سی آر میں فضائی آلودگی کو کم کرنے میں بھی بہت مدد ملے گی۔
جناب گڈکری نے کہا کہ وزیر اعظم جناب نریندر مودی کی دور اندیش اور مثالی قیادت میں حکومت ملک کے کونے کونے میں عالمی معیار کے بنیادی ڈھانچے کی ترقی کو سرگرم طور پر ترجیح دے رہی ہے اور ’کنکٹی وٹی کے ذریعے خوشحالی‘ کی راہ ہموار کر رہی ہے۔
وزیر موصوف نے کہا کہ یہ 16 لین تک رسائی پر قابو پانے والا ہائی وے ہے جس کے دونوں اطراف کم از کم 3 لین سروس روڈ کی گنجائش ہے، دہلی میں دوارکا کو ہریانہ کے گروگرام سے جوڑنے والا ایکسپریس وے کو 9,000 کروڑ روپے کی کل لاگت سے تیار کیا جا رہا ہے، جس کی کل لمبائی 29 کلومیٹر ہے جس میں سے 19 کلومیٹر لمبائی ہریانہ میں آتی ہے جبکہ بقیہ 10 کلومیٹر کی لمبائی دہلی میں ہے۔
جناب گڈکری نے کہا کہ دوارکا ایکسپریس وے میں بڑے جنکشنوں پر 4 کثیر سطحی انٹر چینجز  ہوں گے جن میں ہندوستان میں سب سے طویل  اور چوڑائی کے لحاظ سے  شہری سڑک کی سرنگ کی تعمیر شامل ہے۔ انہوں نے مزید کہا کہ ایکسپریس وے قومی شاہراہ ۔ 8  پر شیو مورتی سے شروع ہوتا ہے اور دوارکا سیکٹر 21، گروگرام بارڈر اور بسئی سے ہوتا ہوا کھڑکی دولا ٹول پلازہ کے قریب ختم ہوتا ہے۔
وزیر موصوف نے کہا کہ اس باوقار پروجیکٹ کی ترقی دارالحکومت دہلی کی بھیڑ کو کم کرنے کے منصوبے میں اہم کردار ادا کرتی ہے۔ ایک بار جب دوارکا ایکسپریس وے کے مکمل ہوجائے تو یہ دوارکا کے سیکٹر 25 میں آئندہ انڈیا انٹرنیشنل کنونشن سینٹر  تک براہ راست رسائی فراہم کرائے گا اور شیلو سرنگ کے ذریعے آئی جی آئی ہوائی اڈے کو ایک متبادل کنکٹی وٹی بھی فراہم کرے گا۔ انہوں نے کہا کہ ایڈوانسڈ ٹریفک مینجمنٹ سسٹم، ٹول مینجمنٹ سسٹم، سی سی ٹی وی کیمرے، نگرانی وغیرہ جیسے جدید ترین انٹیلیجنٹ ٹرانسپورٹیشن سسٹم  آنے والے اس عالمی نوعیت کے کورڈیدور کا ایک لازمی حصہ ہوگا۔
جناب گڈکری نے کہا کہ دوارکا ایکسپریس وے میں شجر کاری ایک بڑا کارنامہ ہوگا جس میں 12,000 درخت لگائےجائیں گے۔ انہوں نے کہا کہ یہ پروجیکٹ انجینئرنگ کا ایک بہترین نمونہ بھی ہے جس میں 34 میٹر چوڑے 8 لین ہائی وے شامل ہے، یہ اپنی نوعیت کا پہلا سنگل ستون پر تعمیر کیا جا رہا ہے۔ اس منصوبے میں اس کی تعمیر کے لیے 2 لاکھ میٹرک ٹن فولاد  اور 20 لاکھ کم کنکریٹ  استعمال ہونے کا تخمینہ ہے۔
۔۔۔۔۔۔۔۔۔۔۔
ش ح۔ ح ا۔ن ا۔

U-7433
(Visitor Counter : 128
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 2,363ٹیکے لگائے گئے ہیں۔
ہندوستان میں سردست زیر علاج مریضوں کی تعداد 36,244 ہے۔
فی الحال زیر علاج مریضو ں کی شرح 0.08 فیصد ہے۔
سردست ملک میں شفایابی کی شرح 98.73 فیصد ہے۔
گزشتہ 24 گھنٹے کے دوران 7,873 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,43,92,828 ہوگئی ہے۔
گزشتہ 24 گھنٹے کے دوران کووڈ کے 3,962 نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.70 کروڑ ٹیسٹ کئے جا چکے ہیں، گزشتہ 24 گھنٹے میں 1,82,294 ٹیسٹ کیے گئے۔
وزارت دفاع
یوم جمہوریہ 2021 کے موقع پر دیئے جانے والے اعزازی رینکوں کی فہرست
1۔ یوم جمہوریہ 2021 کے موقع پر دیئے جانے والے اعزازی کمیشن  کی فہرست منسلک ہے۔
2۔ تفصیلات کلاسیفائڈ ہیں اور ان کو 25 جنوری 2021  12 بجے تک نشر نہیں کیا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-802
(Visitor Counter : 110
وزارت دفاع
وزارتِ دفاع کی جانب سے 10 سال کی سروس کے ساتھ جونیئر کمیشنڈ افسروں/دیگر صفوں کے افسران اور سرکاری زمرے کے اداروں میں شامل ہونے والوں کے لئے تناسب سے پنشن کے فوائد میں توسیع
وزارت دفاع نے دفاعی خدمات کے اُن جونیئر کمیشنڈ افسروں/دیگر صفوں کے افسران تک پرو -ریٹا پنشن کی فراہمی کا فائدہ بڑھا دیا ہے، جن کی ڈیفنس سروس میں کوالیفائنگ سروس کی میعاد 10 سال سے کم نہ ہو اورجنہوں نے سنٹرل پبلک انٹرپرائزیز/ مرکزی خود مختار اداروں/ سنٹرل پبلک سیکٹر انڈر ٹیکنگ میں مستقل وابستگی/ملازمت کے طور پر شمولیت اختیار کی ہو۔ پہلے یہ فائدہ صرف کمیشنڈ افسران تک محدود تھا۔
وزیر دفاع جناب راج ناتھ سنگھ نے اس سلسلے میں سابق فوجیوں کے محکمے کی ایک تجویز کو منظوری دے دی ہے اور وزارت نے 04.11.2022 کو ضروری حکم جاری کر دیا ہے۔ ڈیفنس سروس میں 10 سال سے کم کوالیفائنگ سروس والے جونیئر کمیشنڈ افسروں/دیگر صفوں کے افسران اس آرڈر کی دفعات کے مطابق پرو ریٹا پنشن حاصل کرنے کے حقدار ہوں گے۔
قابل ذکر رہے کہ یہ دفعات ان جونیئر کمیشنڈ افسروں/دیگر صفوں کے افسران پر لاگو ہوں گی جو سنٹرل پبلک سیکٹر انٹرپرائزز/سینٹرل پبلک سیکٹر انڈر ٹیکنگ  یا مرکزی خود مختار ادارے میں شامل/متعین ہیں۔ بہر حال ماضی کے معاملات میں مالی فائدہ کی اجازت ممکنہ طور پر اس آرڈر کے اجرا کی تاریخ سے دی جائے گی۔
عملے، عوامی شکایات اور پنشن کی وزارت
تین نئے انفارمیشن کمشنروں نے آج عہدے کا حلف لیا
نئی دہلی، 7 نومبر 2020، سنٹرل انفارمیشن کمیشن میں منعقدہ حلف برداری کی ایک تقریب میں آج چیف انفارمیشن کمشنر جناب وائی کے سنہا نے انفارمیشن کمشنر جناب ہیرا لال سمریا ، محترمہ سروج پُنہانی اور جناب اودے مہورکر کو عہدے کا حلف دلایا۔ان کی شمولیت کے ساتھ سنٹرل انفارمیشن کمیشن میں چیف انفارمیشن کمشنر سمیت انفارمیشن کمشنروں کی کل تعداد بڑھ کر 8 ہوگئی ہے۔
جناب ہیرا لال سمریا سابق آئی اے ایس افسر ہیں جو ریٹائرمنٹ سے قبل حکومت ہند میں محنت اور روزگار کی وزارت کے سکریٹری تھے۔ ان کے پاس سول انجینئرنگ میں بیچلر ڈگری ہے۔ انہیں جن شعبوں میں مہارت حاصل ہے ان میں، انتطامیہ اور حکمرانی شامل ہے۔
محترمہ سروج پنہانی ایک آئی اے اینڈ اے ایس ہیں، جو کہ سنٹرل انفارمیشن کمیشن میں بطور انفارمیشن کمشنر جوائن کرنے سے قبل حکومت ہند کے ڈپٹی کمپٹرولر اینڈ آڈیٹر جنرل  کے عہدے پر تھیں۔ ان کے پاس ہیومینیٹیز میں بیچلر ڈگری ہے۔ جن شعبوں میں انہیں مہارت حاصل ہے ان میں انتظامیہ اور حکمرانی شامل ہے۔
جناب اودے مہورکر ایک تجربہ کار صحافی ہیں، سنٹرل انفارمیشن کمیشن میں انفارمیشن کمیشنر کے طور پر جوائن کرنے سے قبل وہ ایک صفحہ اول کے میڈیا ہاؤس میں سینئر ڈپٹی ایڈیٹر کے طور پر کام کررہے تھے۔ انہوں نے مہاراجہ سایہ جی راؤ یونیورسٹی سے ہندوستانی تاریخ ، ثقافت اور آرکیا لوجی میں گریجویشن کیا ہے۔ ان کی مہارت کے شعبوں میں میڈیا میں ان کا وسیع تجربہ شامل ہے۔
۔۔۔۔۔۔۔۔۔۔۔
م ن۔ا گ۔ن ا۔
U-7034
(Visitor Counter : 97
وزارت دفاع
حکومت نے لیفٹیننٹ جنرل منوج سی پانڈے کو آرمی چیف کے طور پر مقرر کیا ہے
حکومت نے لیفٹیننٹ جنرل منوج سی پانڈے کو، جو اس وقت فوج کے نائب سربراہ ہیں، کو 30 اپریل 2022 کی دوپہر سے اگلے آرمی چیف کے طور پر مقرر کیا ہے۔ 6 مئی 1962 کو پیدا ہونے والے لیفٹیننٹ جنرل منوج سی پانڈے کو24 دسمبر 1982کو ہندوستانی بری فوج میں کور آف انجینئرز  میں کمیشن دیا گیا۔ 39 سال پر محیط اپنی طویل اور ممتاز خدمات کے دوران، انہوں نے متعدد کمانڈ، اسٹاف اور انسٹرکشنل تقرریوں میں خدمات انجام دیں۔ لیفٹیننٹ جنرل منوج سی پانڈے کی کمانڈ کی تقرریوں میں جموں و کشمیر میں لائن آف کنٹرول کے ساتھ ساتھ اسٹرائیک کور اور انفنٹری بریگیڈ کے حصے کے طور پر مغربی تھیٹر میں انجینئر بریگیڈ کی کمان شامل ہے۔کمانڈ کی دیگر اہم تقرریوں میں مغربی لداخ کے اونچائی والے علاقے میں ایک ماؤنٹین ڈویژن اور ایک کور کی کمان شامل ہے۔
لیفٹیننٹ جنرل کے عہدے پر، افسر نے نائب سربراہ آرمی سٹاف مقرر ہونے سے پہلے انڈمان اور نکوبار کمان کے کمانڈر ان چیف اور کولکتہ میں ایسٹرن کمانڈ کے جی او سی-ان-سی کے طور پر اہم عہدوں پر کام کیا ہے ۔
لیفٹیننٹ جنرل منوج سی پانڈے نیشنل ڈیفنس اکیڈمی کے سابق طالب علم ہیں اور انہوں نے اسٹاف کالج، کیمبرلے ، آرمی وار کالج، مہو اور نیشنل ڈیفنس کالج، نئی دہلی میں کورسز کیے ہیں۔
ان کی شاندار خدمات کے لیے لیفٹیننٹ جنرل منوج سی پانڈے کو پرم وششٹ سیوا میڈل، اتی وششٹ سیوا میڈل اور وششٹ سیوا میڈل سے نوازا گیا ہے۔
وزیراعظم کا دفتر
صدر جمہوریہ نے سال 2014،2015 اور 2016 کیلئے ثقافتی ہم آہنگی کے ٹیگور ایوارڈ عطاکئے
نئی دہلی،18 فروری / صدر جمہوریہ ہند جناب رام ناتھ کووند نے آج یہاں منعقد ایک تقریب میں سال 2015،2014 اور 2016 کیلئے ثقافتی ہم آہنگی کے ٹیگور ایوارڈ بالترتیب جناب راج کمار سنگھا جیت سنگھ ، چھایا نوتھ  اور جناب رام ونجی سوتر کو عطا کئے۔ ایوارڈ پانے والوں کا انتخاب وزیراعظم کی سربراہی میں ایک جیوری نے کیا ہے۔ جس میں بھارت کے چیف جسٹس جسٹس رنجن گوگوئی ، سابق اعلیٰ انتخابی کمشنر این گوپالا سوامی اور ثقافتی تعلقات کی بھارتی کونسل کے صدر جناب ونے ساہسر بدھے شامل ہیں۔
اس موقع پر تقریر کرتے ہوئے وزیراعظم نریندر مودی نے کہا کہ ثقافت کسی بھی ملک کی زندگی ہوتی ہے اور وہ اس قوم کو شناخت دیتی ہے ۔ انہوں نے کہا بھارت کی مالا مال ثقافتی وراثت سامراجیت اور بیرونی حملوں کے پس منظر میں بھی محفوظ رکھی گئی ہے۔ انہوں نے مزید کہا کہ یہ گرودیو ٹیگور اور سوامی وویکا نند جیسے لوگوں کے تعاون سے ہی ممکن ہو سکا ہے۔
وزیراعظم نے کہا کہ بھارت کے کثیر رخی وراثت کی گرو دیو کی تخلیقات میں پوری طرح عکاسی ہوتی ہے ۔ انہوں نے کہا کہ رابندر سنگیت میں ہمارے ملک کے تمام رنگ شامل ہیں اور یہ کسی ایک زبان تک محدود نہیں ہے۔ انہوں نے ٹیگور کی تعلیمات کو وقت کی حد سے بالا تر قرار دیتے ہوئے کہا کہ دنیا ان کی تخلیقات سے بہت کچھ سیکھ رہی ہے۔ وزیراعظم نے کہا کہ انہوں نے لوک فن اور روایتی رقص کو بھارتی تہذیب کی علامت تسلیم کیا ہے۔
https://www.youtube.com/watch?time_continue=2&v=EsYVZSqp2yU
منی پوری رقص کے ماہر جناب راج کمار سنگھا جیت سنگھ کو سال 2014 کا ایوارڈ دیا گیا۔ بنگلہ دیش کی ایک ثقافتی تنظیم چھایا نود کو سال 2015 کا ایوارڈ دیا گیا۔ یہ ایوارڈ تنظیم کو گرو دیو رابندر ناتھ ٹیگور کی تخلیقات اور بنگلہ آرٹ کے فروغ میں اس کے تعاون کے لئے دیا گیا ہے۔ معروف مجسمہ ساز اور دانشور جناب رام ونجی سوتر کو سال 2016 کے ایوارڈ سے نوازا گیا۔ ثقافتی ہم آہنگی کا ٹیگور ایوارڈ حکومت کے ذریعے 2012 میں رابندر ناتھ ٹیگور کی 150 سالگرہ کی یادگار کے دوران قائم کیا گیا تھا۔ یہ ایوارڈ ہر سال دیا جاتا ہے اور یہ ایک کروڑ روپئے نقد ، ایک توصیف نامے ،ایک تختی کے ساتھ ساتھ روایتی دست کاری یا ہینڈ لوم کی مصنوعات کے ساتھ دیا جاتاہے۔
1067U. No.
(Visitor Counter : 58
امور صارفین، خوراک اور عوامی تقسیم کی وزارت
ملک بھر میں مستفدین کے 92.8فیصد راشن کارڈ آدھار سے جوڑے گئے
نئی دہلی،20؍جولائی2021:
صارفین امور، غذا اور عوامی تقسیم نظام کی وزیر مملکت سادھی نرنجن جیوتی نے آج لوک سبھا میں ایک سوال کے تحریری جواب میں بتایا کہ قومی سطح پر اب تک تقریباً 92.8فیصد راشن کارڈ آدھار سے جوڑے جاچکے ہیں۔28ریاستوں ؍مرکز کے زیر انتظام ریاستوں نے متعلقہ راشن کارڈ کو آدھار سے جوڑنے کا کام مکمل کرلیا ہے۔اس کے علاوہ دیگر 8ریاستوں جھارکھنڈ، میزورم، لداخ، ناگالینڈ، مغربی بنگال، اروناچل پردیش، آسام  اور میگھالیہمیں راشن کارڈوں کو آدھار سے جوڑنے کا عمل رفتہ رفتہ آگے بڑھ رہا ہے۔ آدھار کی تیاری کے کثیر رُخی عمل اور مستفدین تک اُن کی ڈیلیوری کی وجہ سے اورراشن کارڈ ڈاٹا بیس کو آدھار سے جوڑنے کی تکنیکی مسائل کی وجہ سے اِن ریاستوں میں یہ کام قدر سست رفتاری سے چل رہا ہے۔
موجودہ وقت میں مستفدین کے آدھار نمبر کو اُن کے راشن کارڈوں سے جوڑنے کےلئے نوٹیفکیشن بتاریخ 8فروری2017ء کے تمام ریاستوں ؍مرکز کے زیر انتظام علاقوں کو دی گئی وقت کی حد کو 30ستمبر 2021ء تک بڑھا دیا گیا ہے۔
جدید اور قابل تجدید توانائی کی وزارت
آئی آر ای ڈی اے نے سی آئی پی ای ٹی کے تعلیمی احاطوں میں شمسی برق کاری کے لئے سی آئی پی ای ٹی کے ساتھ مفاہمت نامہ پر دستخط کئے
انڈین رینیویل اینرجی ڈیولپمینٹ ایجنسی لیمٹیڈ  نے آج پیٹرو کیمیکل انجینئرنگ اینڈ ٹیکنالوجی کے سینٹرل انسٹی ٹیوٹ  کے احاطوں کو شمسی برق کاری کی ایک تکنیکی ۔مالی مہارت فراہم کرنے کے خاطر سی آئی پی ای ٹی کے ساتھ ایک مفاہمت نامہ پر دستخط کئے ۔ یہ دونوں ادارے نئی اور قابل تجدید توانائی کی وزارت اور کیمیکل اور فرٹی لائزر کی وزارت کے تحت آتے ہیں۔
مفاہمت نامہ پر آئی آر ای ڈی اے کے چیئر مین اور مینجنگ ڈائریکٹر جناب پردیپ کمار داس نے جبکہ سی آئی پی ای ٹی کے ڈائریکٹر جنرل پروفیسر ڈاکٹر ششیر سنہا نے سینئر عہدہ داروں کی موجودگی میں دستخط کئے۔
مفاہمت نامہ کے تحت آئی آر ای ڈی اے شمسی ،پی وی یا چھتوں پر شمسی پروجیکٹوں کو نصب کرکے سی آئی پی ای ٹی کے مختلف تعلیمی کیمپس کو شمسی برق کاری میں مدد کرے گا۔قوی امید ہے کہ یہ پروجیکٹ اترپردیش کے وارانسی ،ایودھیا اور کرناٹک کے بیدر میں سی آئی پی ای ٹی کے تعلیمی احاطوں میں شروع ہوگا۔ سی آئی پی ای ٹی شمسی بجلی کے پلانٹ کی تنصیب کے ذریعہ نہ صرف اپنے بجلی کے اخراجات کو کم کرسکے گا بلکہ کاربن کے اخراج میں بھی کمی آئے گی۔
اشتراک کے بارے میں اظہار خیال کرتے ہوئے آئی آر ای ڈی اے کے سی ایم ڈی جناب پردیپ کمار داس نے کہا کہ ہمیں خوشی ہے کہ ہم صاف توانائی کو اپنانے کے لئے ملک کے ایک اہم قومی ادارے کی مہم میں تعاون کررہے ہیں ۔انہوں نے کہا کہ امید ہے کہ یہ معاہدہ دونوں اداروں کے تجربات کے اشتراک سے بہترین طریقہ کار کو اجاگر کرے گا اور سبز توانائی کے ذریعہ ملک کی طویل مدتی ترقی کے عزت مآب وزیر اعظم کے وژن کو آگے بڑھائے گا۔ انہوں نے کہا کہ حکومت ہند کا مقصد اپنی توانائی کا 50 فیصد حصہ قابل تجدید وسائل سے حاصل کرنا ہے اور اس طرح کی ساجھیداری اس مقصد کو حاصل کرنے میں مدد کرےگی۔
آئی آر ای ڈی اے نے قابل تجدید توانائی کی صنعت میں بڑھتی ہوئی مانگ کو پورا کرنے کے خاطر تقریباً ڈیڑ سال پہلے ایک خصوصی بزنس ڈیولپمینٹ اینڈ کنسلٹینسی ڈیویز ن قائم کیا ہے۔ ملک کی پایہ دار ترقی کے لئے مشاورت کی خدمات فراہم کرنے کی خاطر پچھلے 16 مہینوں کے دوران آئی آر ای ڈی اے نے اس آٹھویں مفاہمت نامہ پر دستخط کئے ہیں۔ اس سے پہلے ایس جے وی این ،این ایچ پی سی ،ٹی اے این جی ای ڈی سی او ،این ای ای پی سی او ،بی وی ایف سی ایل ، ٹی ایچ ڈی سی آئی ایل ،اور جی ایس ایل پہلے ہی سبز توانائی کے پروجیکٹوں کے لئے تکنیکی۔مالی مہارت حاصل کرنے کی خاطر آئی آر ای ڈی اے کے ساتھ مفاہمت ناموں پر دستخط کرچکے ہیں۔
آر ای سیکٹر کی مجموعی ترقی کے لئے آئی آر ای ڈی اے کا منصوبہ ہے کہ وہ اپنی مشاورتی خدمات دیگر پی ایچ یو اور پرائیویٹ اداروں کو بھی فراہم کرےگی۔
زراعت اور کاشتکاروں کی فلاح و بہبود کی وزارت
ایک ملک-ایک راشن کارڈ سے غریبوں کو فائدہ پہنچا:مرکزی وزیر جناب نریندر سنگھ تومر
مرکز نے پردھان منتری غریب کلیان اَنّ یوجنا کے تحت 3.90 لاکھ کروڑ روپے خرچ کر کے مفت اناج تقسیم کیا
ایک سال کے دوران ایم ایس پی پر پورے ملک کے کسانوں سے 2.75 لاکھ کروڑ روپے کی سرکاری طور پر خریداری کی گئی
زراعت وکسانوں کی بہبود کے مرکزی وزیر جناب نریندر سنگھ تومر نے کہا ہے کہ پورے ملک میں ایک ملک-ایک راشن کارڈ اسکیم سے غریبوں کو بڑے پیمانے پر راحت ملی ہے۔ جناب تومر نے کہا کہ پردھان منتری غریب کلیان اَنّ یوجنا کے ذریعے مرکزی حکومت نے غریبوں کو 3.90 لاکھ کروڑ مالیت کا مفت اناج فراہم کیا ہے، جبکہ وزیراعظم نریندر مودی کی قیادت میں کسانوں کی بہبود کے تئیں اپنے عزم پر زور دیتے ہوئے حکومت نے 2021-22 میں ایم ایس پی پر 2.75 لاکھ کروڑ روپے کی ریکارڈ خریداری کی ہے۔
صارفین کے امور، خوراک اور تقسیم عامہ و زراعت کی وزارت کی حصولیابیوں کا ذکر کرتے ہوئے مرکزی وزیر جناب تومر نے کہا کہ پردھان منتری غریب کلیان اَنّ یوجنا کووڈ-19 وبا کے سبب مالی رکاوٹوں کی وجہ سے غریبوں کو درپیش مشکلات کے حل کے لئے اور اس وبا کے خوراک کی دستیابی پر بڑھنے والے اثرات کو کم سے کم کرنے کے لئے وزیراعظم نریندر مودی کی قیادت میں حکومت نے مارچ 2020 میں تقریباً 80 کروڑ افراد کو اضافی طور پر مفت اناج  تقسیم کئے۔ یہ اناج خوراک کی یقینی فراہمی کے قومی قانون این ایف ایس اے کے تحت فراہم کیا گیا۔ یہ اناج انتیودے انّ یوجنا  اور ترجیحی مستفید گھروں  کے تحت ہر مہینے فی کس پانچ کلو گرام فراہم کیا گیا، جس کے تحت ریاستوں اور مرکز کے زیر انتظام علاقوں کو ابھی تک 1118 ایل ایم ٹی اناج الاٹ کیا گیا ہے، جس پر 3.90 لاکھ کروڑ روپے سے زیادہ کا خرچ آیا ہے۔ پی ایم جی کے اے وائی کا یہ ساتواں مرحلہ  ریاستوں اور مرکز کے زیر انتظام علاقوں میں جاری ہے۔
جناب تومر نے بتایا کہ ایک ملک-ایک راشن کارڈ، اضافی تغذیہ والے چاول کی تقسیم مقررہ افراد کے لئے تقسیم عامہ اور مرکز کی دوسری اسکیموں کومستفیدین تک پہنچایا جا رہا ہے۔ ایک ملک-ایک راشن کارڈ اسکیم کی پیش رفت کے بارے میں تفصیلات بتاتے ہوئے انہوں نے کہا کہ اگر 2019 میں چار ریاستوں میں امکانات کی بات کی جائے تو یہ اسکیم ابھی تک سبھی 36 ریاستوں اور مرکز کے زیر انتظام علاقوں میں شروع کی جا چکی ہے، جس میں تقریباً 80 این ایف ایس اے مستفیدین شامل ہیں، جن میں ملک کی این ایف ایس اے آبادی کا تقریباً 100 فیصد حصہ شامل ہے۔
انہوں نے کہا کہ چاول کی تغذیاتی اور اس کے امکانات میں اضافے کے لئے وزیراعظم نے 75ویں یوم آزادی  کو سبھی سرکاری اسکیموں کے تحت اضافی تغذیہ والا چاول فراہم کر کے تغذیہ بخش غذا فراہم کرنے کا اعلان کیا تھا۔
جناب تومر نے کہا کہ بھارت کی چینی کی صنعت ایک اہم زراعت پر مبنی صنعت ہے، جس میں گنے کے 5 کروڑ کسان مصروف ہیں۔ آج بھارتی چینی کی صنعت کی سالانہ پیداوار تقریباً ایک لاکھ 40 ہزار کروڑ روپے مالیت کی ہے۔ چینی کے موسم 2017-18-
2018-19 اور 2019-20 کے چینی کے موسم میں با لترتیب 6.2 ایل ایم ٹی، 38 ایل ایم ٹی اور 59.60 ایل ایم ٹی چینی برآمد کی گئی۔
ملک میں ایتھنول کی موجودہ صلاحیت  925 کروڑ لیٹر تک پہنچ گئی ہے۔ انہوں نے بتایا کہ بھارت کا درجہ کاروبار کو آسان بنانے میں  کافی زیادہ اوپر آیا ہے۔یہ درجہ بندی عالمی بینک نے کی ہے۔ ای او ڈی بی کی رپورٹ 2020 میں 190 ملکوں میں بھارت کا درجہ 2013 میں 134واں تھا، جو اب 63ویں نمبر پر آ گیا ہے۔ 2013 کے مقابلے یہ درجہ 71 پائیدان زیادہ ہے۔
سٹرک ٹرانسپورٹ اور شاہراہوں کی وزارت
گڈکری نے ریاست میں سیلاب کے بحران پر قابو پانے کے لئے مہاراشٹر میں اسٹیٹ واٹر گرڈ کے قیام کی تجویز پیش کی
سڑک ٹرانسپورٹ، شاہراہوں اور ایم ایس ایم ای کے مرکزی وزیر جناب نتن گڈکری نے مہاراشٹر حکومت سے ریاست میں بار بار آنے والے سیلاب کے بحران پر قابو پانے کے لئے اسٹیٹ واٹر گرڈ کے قیام کے لئے تفصیلی پروجیکٹ رپورٹ  کی تیاری کے لئے اقدامات کرنے کی درخواست کی ہے۔ اس سے حکومت کو قحط زدہ علاقوں میں پانی کی دستیابی کو یقینی بنانے اور سیلاب کے بحران سے نمٹنے کے لئے وسائل کی بچت میں مدد ملے گی۔ وزیر اعلی شری ادھو ٹھاکرے ، ان کے کابینہ کے ساتھیوں اور ممبر پارلیمنٹ شری شرد پوار کو 14 اکتوبر 2020 ء کو لکھے خط میں انہوں نے اس معاملے پر ریاستی حکومت سے جلد فیصلہ لینے کے لئے کہا ہے جس کے بعد اس پر کارروائی کی جائے گی۔
جناب گڈکری نے اس خط میں وزیر اعلی کی توجہ سیلاب کی وجہ سے ریاست مہاراشٹر میں ہر سال ہونے والے بھاری جانی و مالی نقصان کے سنگین مسئلے کی طرف دلائی ہے۔ انہوں نے مزید کہا ہے کہ سیلاب سے ریاست کے مختلف حصوں میں سنگین مسائل پیدا ہوتے ہیں اور اس قدرتی آفت سے نمٹنے کے لئے ایک لائحہ عمل تیار کرنے کی اشد ضرورت ہے جو انسان کے پیدا کردہ دوسرے عوامل کی وجہ سے سنگین صورت حال بن جاتی ہے۔
مرکزی وزیر نے حکومت مہاراشٹر کو نیشنل پاور گرڈ اور ہائی وے گرڈ کے خطوط پر اسٹیٹ واٹر گرڈ کے قیام کا اولوالعزم پروجیکٹ شروع کرنے کی تجویز دی ہے۔ اس کا مقصد ریاست کے سیلاب زدہ علاقوں کی ندیوں کا پانی قحط زدہ ندیوں کی طرف موڑنا ہے۔ اس سے قحط زدہ یا کم بارش والے علاقوں میں آبی بحران کم ہونے سے لوگوں کو بڑی راحت ملے گی۔ اس سے کسانوں کی خودکشی کے واقعات میں نمایاں کمی لانے کے ساتھ ساتھ زیر آبپاشی کے علاقے کو بڑھانے میں مدد ملے گی۔ خط میں مزید کہا گیا ہے کہ مختلف مطالعات سے یہ بات سامنے آئی ہے کہ ان علاقوں میں جہاں 55 فیصد سے زیادہ علاقے سینچائی کے دائرے میں آتے ہیں وہاں کسانوں کی خودکشی کے واقعات کم ہوئے ہیں۔
وزیر موصوف نے ذکر کیا کہ اس سے زراعت کی پیداوار بڑھانے اور دیہی اور قومی معیشت کو مستحکم کرنے میں بھی مدد ملے گی۔ موڑا گیا سیلاب کا پانی مقامی وسائل پر دباؤ کو کم کرے گا۔ ندیوں  کے توسط سے سامان اور مسافروں کی آمدورفت کا آغاز مستقبل قریب میں کیا جاسکتا ہے۔ ماہی گیری اور دیگر کاروبار ساتھ ساتھ ترقی کر سکتے ہیں اور اگر اس طرح کے پروجیکٹ کو ایک لازمی بنیادی ڈھانچے کے طور پر لیا جائے تو بڑے روزگار پیدا ہو سکتے ہیں۔
شری گڈکری نے مطلع کیا ہے کہ ان کی وزارت شاہراہوں کی تعمیر کے لئے آبی اداروں ، نالوں اور ندیوں سے ملنے والی مٹی / ریت کو استعمال کرکے پانی کا تحفظ کررہی ہے۔ قومی شاہراہوں کی تعمیر اور پانی کے تحفظ کے درمیان تال میل نہ صرف یہ کہ پانی کی ذخیرہ اندوزی کی صلاحیت کو بڑھائے گا بلکہ اس سے ماحولیات کا بھی تحفظ ہو گا۔ ابتدائی طور پر یہ سرگرمی بڑے پیمانے پر ضلع بلدھانہ میں بطور پائلٹ پروجیکٹ کی حیثیت سے انجام دی گئی تھی اور اسی وجہ سے اس کا نام 'بلدھان پیٹرن' رکھا گیا ہے۔
وزیر موصوف نے مزید بتایا کہ وردھا اور ناگپور اضلاع میں تامسوڈا پیٹرن کو اپنایا گیا جو بارش کے پانی کی حفاظت، تحفظ اور گراؤنڈ واٹر ریچارج کی سمت میں ایک اور کوشش ہے۔ یہ کام ہائیڈرو جیولوجی ، ٹاپوگرافی اور سول انجینئرنگ کے مطالعہ پر مبنی منی مائیکرو واٹرشیڈس کی سائنسی اور مکمل ترقی کی بنیاد پر کیے جاتے ہیں۔ یہ کام بنیادی طور پر اونچے علاقوں سے وادی علاقوں کی سمت میں کئے جا رہے ہیں۔ تامسوڈا پیٹرن بڑھتی ہوئی سطح کی بارش اور زمینی پانی کے ذخیرے کی سمت میں سب سے زیادہ مددگار ہے۔